આશ્ચર્યજનક રીતે ગુજરાતનાં મુખ્ય મંત્રી કાર્યાલયને ‘સ્ટેચ્યુ ઓફ યુનિટી પ્રોજેકટ’ની કાયદેસરતા અંગે કોઈજ માહિતી નથી. તેથીજ તેમણે અમારા તા. 7 નવેમ્બર 2013 ના પત્રમાં ઊઠવેલા સ્પષ્ટ મુદ્દાઓ અંગે કોઈ જવાબ ના આપતા તેને વન અને પર્યાવરણ ખાતાના પ્રિન્સિપલ સેક્રેટરી અને નર્મદા વોટર રિસોર્સ, વોટર સપ્લાય એન્ડ કલ્પસર ખાતાના એડિશનલ પ્રિન્સિપલ સેક્રેટરીને અમારા પ્રશ્નોનાં જવાબ આપવા માટે મોકલી આપ્યો. આ ખાતાઓ તરફથી અમને આજ દિન સુધી કોઈ જવાબ મળેલ નથી. આ મહત્વકાંક્ષી પ્રોજેક્ટના ખાત મુહર્ત કરનાર ગુજરાતનાં મુખ્ય મંત્રી તેની તમામ મહત્વની વિગતોથી વાકેફ હોય તેવી અપેક્ષા હતી.